|  |
| --- |
| **Sted og dato: Lunden 2 d.18.07.23** |

**Samtale med leder og medarbejdere samt observationer**

|  |
| --- |
| **Emne:** Tilsynets observationer |
| Tilsynet får samtykke til at følge med en medarbejder ind til morgenpleje hos en beboer.Beboer ligger i sengen og skal have hjælp til at blive soigneret forneden. Medarbejder spørger hvordan beboer har det, og de taler stille sammen imens medarbejder gør tingene klar. Medarbejder foretager korrekt håndhygiejne, finder øjendråber frem og drypper beboers øjne.Plejen foregår stille og roligt og det er tydeligt at medarbejder og beboer kender hinanden godt, og er vant til at samarbejde. Plejen foregår med korrekt håndhygiejne, afbrudt af 2 nødkald på telefonen, som viser sig at være et fejlopkald.Efter plejen og oprydningen tager medarbejder en vådserviet og aftørre beboers nødkaldsknap, håndtaget på sengegalgen, sengebordet og pladen på rollatoren.Medarbejder tager tablet frem og dokumenterer at hun har givet øjendråber samt andre indsatser.Beboer siger at hun skal til frisør om formiddagen og at hun også skal have skiftet et sår. Hun beder medarbejder sikre sig at sygeplejersken ikke kommer på besøg forgæves. Medarbejder ringer sygeplejersken op og får koordineret dennes besøg. Beboer fortæller at der skal bestilles medicin og spørger hvem der kan gøre dette. Medarbejder tilbyder at skrive ned hvad der mangler og give besked til SSA. Beboer siger at medarbejder kan tage medicinæsken med sig, og tage den med tilbage på et senere besøg. Medarbejder ringer til en SSA og spørger om hun vil sørge for at bestille medicin, og giver beboer besked om dette.Medarbejder siger igen at hun kan skrive navnet på medicinen ned, og beboer siger at hun skal tage æsken med sig, hvilket hun gør. Medarbejder fortæller beboer at hun kommer tilbage ved 11.30 tiden for da skal beboere træne, og da hun går stiller hun vasketøjskurven udenfor døren, da det er vaskedag.Tilsynets konstaterer at der var en god kontakt mellem beboer og medarbejder, der handler på beboers utryghed omkring medicinbestilling. Ved tilsynets 2. observation er beboer endnu ikke stået op, men skal have sin medicin. Medarbejderen går ind og siger godmorgen, og får tilsagn til, at Tilsynet må komme med ind. Medarbejder bringer vand og piller ind til sengen, hvor beboeren selv indtager begge dele. Beboer udtrykker overfor Tilsynet, at hun er træt, og ikke vil stå op endnu. Var ikke motiveret for spørgsmål lige fra morgenstunden, hvilket naturligvis er i orden. Tilsynet går ud i køkkenet, hvor medarbejder er ved at forberede morgenmad og middagsmad. Denne beboer indtager måltiderne i sin bolig. Medarbejder spørger beboer om hun vil op nu, hvilket hun svarer ja til, men hun vil gerne på badeværelse, og her må Tilsynet ikke komme med. Det respekteres naturligvis, og Tilsynet forlader lejligheden igen. Ud fra den aktivitet, som var i boligen, kan Tilsynet konstatere, at der var en god, respektfuld kontakt mellem medarbejder og beboer. **Tilsynets bemærkninger:** Tilsynet kan konstatere, at der er en god og respektfuld kontakt mellem beboere og medarbejdere. |

|  |
| --- |
| **Emne:** Opfølgning på tidligere tilsyn |
| **Tilsynets bemærkninger:** Leder fortæller, at hun har italesat det retningsgivende dokument om den sidste tid overfor medarbejderne, ligesom hun har lavet en mappe med oplysninger, om hvordan man kan drøfte emnet med beboerne. Det er også italesat, at dokumentationen skal gennemgås og evt. rettes. |

|  |
| --- |
| **Emne:** Personalesituation (samtale) |
| **Leder:** Vi er dem vi skal være og snart kommer der nogle tilbage fra barsel. Der er en ferieafløser ansat, og en ufaglært. Der har ingen unge jobbere ansat, for da vi ikke har levebomiljø giver det ikke rigtig mening.Vi har 2 pædagoger tilknyttet som vi deler med andre plejecentre, så der er pædagog i huset hver dag. Der er desuden også ansat personale i fleksjob, som også tager sig af aktiviteter for beboerne.Der er ingen problemer med at rekruttere, og der er altid ansøgere til de ledige stillinger.Der er fast introduktionsprogram som gennemgås med nyansatte. Der er dels mentorordning (en kollega) og dels en mappe med introduktionsmateriale, som man som nyansat skal orientere sig i.**Medarbejdere:**Medarbejderne fortæller, at det er lang tid siden, at der har manglet personale. Vi er dem, vi skal være. Der kommer et par medarbejdere tilbage fra barsel. Der er kommet nye unge kræfter, og det gør noget i teamet. Det er dejligt. Når der kommer kollegaer som er nyuddannede, så giver det gode muligheder for at reflektere over praksis.Der er tid til at få hjælp hos kollegaerne, og man har stadig lidt overskud, når man har fri. Vi er gode til at hjælpe hinanden.Hvis der er sygdom, så deler vi opgaverne. Generelt fordeles opgaverne efter kompetencer. Vi laver også fagligt begrundet opgavefordeling hos beboere, men vi tænker også, at det er vigtigt med den gode relation og kontinuitet hos borgerne.Nye medarbejdere introduceres af kollegaer. Der er en introduktionsmappe, så man kan følge med i, om man har fået introduceret f.eks. de retningsgivende dokumenter.Cura nøglepersonen gennemgår Cura med nye medarbejdere, hvis de ikke kender systemet.**Tilsynets bemærkninger:** Det er positivt at der ikke er rekrutteringsvanskeligheder på stedet. Tilsynet bemærker at der ikke er nogen unge jobbere ansat, som vil kunne underholde, gå ture og lave aktiviteter en til en med beboerne. Tilsynet finder ikke, at ansættelse af unge jobbere er afhængigt af, at der er et levebomijø på stedet.**Anbefaling:**Ingen |

|  |
| --- |
| **Emne:** Hverdagen på plejecentret og borgerens trivsel og relationer (samtale og observation) |
| **Leder:**Der er en meget blandet beboersammensætning og beboere med både demens, hjerneskade, psykiatriske lidelser og mange med somatiske lidelser.Der holdes beboerkonferencer, og også fordybelsesmøder som handler om beboernes trivsel. Der er indført triage møder, som er en god metode til at få overblik og hurtigt fulgt op når beboernes behov/helbredstilstand ændrer sig. Desværre har sygeplejerskerne ikke tid til at deltage i triage møderne, og det er rigtig ærgerligt for de ville kunne bidrage med deres faglighed. Leder er uddannet sygeplejerske, så hun tager denne kasket på når der triageres.Der er startet op med Digi Care og aktuelt er der 4 beboere der er i gang og det går rigtig godt. Der indberettes ingen magtanvendelser. Leder kan god være i tvivl om, hvorvidt det skyldes manglende kendskab til reglerne. Vi har nogle beboere med socialpædagogisk handleplan, som også pædagog er med til at udarbejde. Vi anvender PDSA cirklen når vi afprøver nye tiltag hos de beboere der har udadreagerende eller uhensigtsmæssig adfærd. Vi prøver noget af, og noterer det i en mappe og evaluerer hvad der virker og ikke virker og så prøver vi noget andet.Der er nu fokus på faglig begrundet arbejdsfordeling, og leder hjælper medarbejderne med dette. Da det er nyt og en anden måde for medarbejderne at tænke sine opgaver på. Samtidig skal der også ses på at vi skal bevare kontinuitet for beboerne.**Medarbejdere:**Beboerne har mange forskellige udfordringer, herunder demens, diabetes, psykisk sygdom osv. Det giver faglige udfordringer. Der er en enkelt med udadreagerende adfærd, hvor vi har udarbejdet socialpædagogisk handleplan. Beboerne drøftes på triagemøder. Der er både beboerkonferencer og fordybelsesmøder, som også er en beboerkonference, men som handler om den udfordrende adfærd. Aftenvagten var også med. Der laves en plan, som ligger i en mappe. Der skrives også i handlingsanvisningerne, hvis der er noget, som man skal gøre anderledes.Ændringer hos beboerne opspores ved f.eks. screeninger (ernæring, rejse sætte sige, tryksår m.m.)Når man har morgenrapport ses der efter ændringer, korrespondancer fra lægerne osv. Man kigger igennem, hvad der er omkring de beboere, som man er ansvarlig for inden man går ud. Medicinadministration vinges af. Medarbejder fortæller, at man anvender borgernær dokumentation. Medarbejder fortæller også, at det kan være svært at bruge IPad, når man har travlt, men det er et uundværligt redskab. Hvis der er sket noget i løbet af natten, ligger der besked som en observation, så dagvagten kan følge op.Der er ca. 5 min. planlagt til at læse op på opgaven, men vi bruger ofte mere tid. Sygeplejen deltager ofte om morgenen, for at få koordineret opgaver.Der er faste aktiviteter mandag og fredag. Der har lige været Shop Amok, hvor man handler tøj, det kan være tur til blomsterhandler, kaninbesøg osv. Aktiviteter planlægges på beboermøder. Medarbejderne deltager, hvis muligt. Vi er mest lyttende til mødet, eller hjælper borgere, som har behov for det, med at få sagt det de gerne vil.Der er gang i Digi Care. Det virker godt, der hvor vi er startet op. Der er også nogle med visiteret træning. Mange af beboerne spiser middagsmad i fællesskab. Alle andre måltider spises i egen bolig.Der arrangeres hygge i drivhuset. Pædagogen arrangerer mange ting.Der er en liste i en mappe over klippekort. Der er både faste dage og ikke aftalte dage til klip.Der er fokus på den rehabiliterende tankegang. Det ligger meget naturligt at beboerne skal gøre det de kan og vil. Nogle beboere skal motiveres til at gøre noget selv. Beboerne bliver som regel glade, når de kan udføre opgaver selv.**Tilsynets bemærkninger:** Tilsynet bemærker at der er indført triagemøder som metode til tidlig opsporing af ændringer hos beboerne. Leder udtrykker ærgelser over at sygeplejen ikke må deltage, og tilsynet opfordrer til at der tages dialog med sygeplejen om det hensigtsmæssige, ud fra et borgerperspektiv, i at de nødvendige faglige kompetencer er til rådighed ved triagering.**Anbefaling:**Ingen |

|  |
| --- |
| **Emne:** Samarbejde og kommunikation internt og eksternt (samtale)Herunder samarbejdet med de pårørende, medarbejder-ledelse imellem, andre samarbejdspartnere |
| **Leder:** Der er gode samarbejdsrelationer mellem medarbejdere og leder, og også med sygeplejen. Der er stadig udfordringer med, at sygeplejen ikke deltager i triageringsmøderne, men samarbejdet finder sin løsning på div. udfordringer. Der er i øvrigt ingen udfordrende samarbejder med eksterne samarbejdspartnere. Samarbejdet med praktiserende læger er godt, og det gælder også Bornholms Hospital. Hvis det er svært for plejepersonalet at trænge igennem, så tager sygeplejersken over.**Medarbejdere:**Der er et godt samarbejde med leder. Hun er en god leder, som gerne vil at vi har det godt. Der er ønsker om mange projekter, som er spændende, men som kræver tid og økonomi.Samarbejdet med sygeplejen er generelt godt. Vi kan mærke, at de også er pressede, men vi får det til at fungere. De giver god sparring, når man har brug for det.Der er godt samarbejde med lægerne. Vi har bl.a. mange beboer på dosisdispenseret medicin.**Tilsynets bemærkninger:** Tilsynet bemærker at der gives udtryk for gode samarbejdsrelationer med interne og eksterne samarbejdspartnere. Tilsynet finder det positivt, i et patientsikkerhedsmæssigt perspektiv, at der er mange beboere der får dosisdispenseret medicin.**Anbefaling:**Ingen. |

|  |
| --- |
| **Emne:** Beboernes selvbestemmelse/medbestemmelse (samtale og observation) |
| **Leder:** Leder fortæller, at der holdes beboermøder for hele Lunden én gang månedligt, og der holdes min. 4 årlige møder i Beboer- og Familierådet. Referat fra møder går ud til beboerne. Al hjælp tager udgangspunkt i, hvad beboeren ønsker og har behov for.**Medarbejdere:**Beboerne bestemmer selv hvornår de står op. Det er dog vigtigt, at beboerne får medicin og mad. Udgangspunktet skal være, hvad beboeren vil. Vi bruger beboernes livshistorie.Vi har lige drøftet værdier på personalemøde, men vi har ikke som sådan et værdigrundlag.Det er ikke svært at snakke med beboerne om den sidste tid. Det startes op ved hjemmebesøg, hvor man snakker om ønsker til genoplivning. **Tilsynets bemærkninger:** Tilsynets bemærker at medarbejderne giver udtryk for at samtalen om den sidste tid, handler om dennes ønsker til genoplivning. Samtalen om den sidste tid, bør handle om beboers ønsker til den sidste tid, altså livet før døden jfr. det retningsgivende dokument.**Anbefaling:**Ingen. |

|  |
| --- |
| **Emne:** Faglig indsats- og dokumentation (samtale – gennemgang af dokumentation) |
| **Beboer 1:** **Helhedsvurdering, generelle oplysninger**:Det er ikke dokumenteret, at der er talt med beboer om den sidste tid. Borger ønsker ikke mænd til plejen. Dette er skrevet som en huskeseddel, men huskesedler er beregnet til korte ikke borgerrelaterede beskeder. Det burde have været dokumenteret i vaner at beboer ikke ønsker pleje af mænd.Helbredsoplysninger: Er i behandling for blærebetændelse, men det er ikke anført. Burde oplyses med ”tendens til blærebetændelse” i det det er et tilbagevendende problem. Det mangler oplysninger om at borger har forhøjet blodtryk.Det bør oplyses, hvem der er behandlingsansvarlig læge. **Ydelser (Borgers liv):** Handlingsanvisninger:Der er generelt mange oplysninger som er sammenfaldende for de forskellige ydelser, men også forskellige oplysninger om samme ydelse. Det kan skabe usikkerhed om, hvordan ydelserne skal leveres.Det er meget at læse igennem, og der står beskrevet handlingsanvisning for andre ydelser end den, man har slået op på.**Beboer 2:** **Generelle oplysninger:** Der skal generelt følges op på dokumentationen da oplysningerne er af ældre dato, og ikke opdateret til nuværende situation. Der er ikke talt med beboer om den sidste tid.Beboers habilitet er ikke vurderet under mestring.Helbredsoplysninger: Er mangelfuld i forhold til nuværende problemstillinger som er behandlingskrævende – f.eks. øjenbetændelse og betændt tryksår.**Ydelser (Borgers liv):** Psykiske pleje og omsorg: Der mangler konkret handlingsanvisning i forhold til at borger skal korrigeres.**Tilsynets bemærkninger:** Tilsynet bemærker at der generelt dokumenteres meget, og det samme flere steder. Der er vejledt om at sikre bedre struktur og overblik og der er vejledt i korrekt sundhedsfaglig dokumentation, dels omkring helbredstilstande og medicinadministration**Anbefaling:****Tilsynets anbefaler at der laves en handleplan for at sikre implementering af det retningsgivende dokument om den sidste tid. Handleplanen skal være tilsynet i hænde senest d. 13. oktober 2023.****Tilsynet anbefaler, at der sættes fokus på journalføringen, således at beboerjournalen fremstår opdateret og overskuelig.** |

**Samtale med beboere**

|  |
| --- |
| **Emne:** Trivsel og relationer, herunder den hjælp der ydes. |
| **Boligen:**Beboer 1: Er meget tilfreds med boligen og har 2 værelser og eget badeværelse.Beboer 2: Det er en god bolig og jeg kan komme ud på terrassen i min kørestol.**Hverdagen:**Beboer 1: Får tiden til at gå med at spille kort på min pc og går ned og spiser middagsmad i cafeen. Det har været godt den tid jeg har været her. Husker ikke hvor længe jeg har boet her. Fordelen ved at bo her, er at man bare kan gå ned og spise og slipper for opvasken.Beboer 2: Indimellem venter jeg på hjælpen og det betyder ingenting for jeg skal ikke noget.**Forplejningen:**Beboer 1: Det er udmærket mad man får herBeboer 2: Jeg spiser alle mine måltider hjemme og får leveret den varme mad fra Devika. Maden er fin og man kan selv vælge ud fra de retter der er på menu kortet. Jeg har en spiseven og får derfor et ekstra måltid gratis.**Medarbejderne:**Beboer 1: De er flinke og spørger som regel om jeg skal have hjælp til noget. Jeg syntes selv at jeg klarer det meste selv.Beboer 2: Der kommer for mange forskellige medarbejdere men jeg har en fast kontaktperson og er udmærket tilfreds.**Den hjælp der ydes:**Beboer 1: Jeg klarer det meste selv, men de tjekker at jeg har taget min medicin, og de kommer og gør rent. Man må også selv gøre rent og jeg støvsuger selv hvis jeg har spildt noget. Jeg føler at jeg får den hjælp jeg har behov for. Hvis jeg havde brug for mere hjælp kunne jeg sagtens få det.Beboer 2: Jeg får den hjælp jeg har behov for. Men der har været noget bøvl med nødkaldet. Det er sjældent jeg ringer på nødkaldet, og når jeg gør så venter jeg meget længe på at de kommer. Ca. 30 min.**Omgangstonen:** Beboer 1:Jeg er ikke blevet stødt, overrasket eller sur over noget. Jeg syntes de er meget flinke og de er hurtige til at reagere når man spørger om noget.Beboer 2: Her er en fin omgangstone og der har bare været en episode lige da jeg flyttede ind men det er der kommet styr på.**Aktiviteter og træning:**Beboer 1: Deltager når der er busture og underholdning. Beboer viser fotos fra busture til Svaneke og udtrykker stor glæde over at kunne komme på busture. Har også været på cykeltur og viser foto af dette.Beboer 2:Der er aktiviteter de fleste eftermiddage, beboer viser en mappe med overblik over aktiviteter. Kommer indimellem på bustur og nyder det meget. Tror jeg er med på tur en gang om måneden.**Indflydelse på egen hverdag:**Beboer 1: Jeg står op når det passer mig og går i seng når det passer mig. Jeg bestemmer selv over min hverdag. Jeg plejer at give besked hvis jeg ikke spiser med i fællesskabet.De kommer og ser til mig om morgenen, og det er meget trygt men jeg kan bare blive liggende hvis jeg har lyst til det.Beboer 2: Det er ikke længere mig der bestemmer over mit liv – det er kroppen der bestemmer.Jeg har været ude og køre tur i min kørestol – helt ude på Galløkken. Jeg har hørt om mulighed for en GPS, så de kan finde mig hvis jeg kører ud og ikke kan finde hjem. **Tilsynets bemærkninger:** Tilsynet finder, at de 2 beboere, som Tilsynet talte med, er godt tilfredse med deres tilbud på Lunden 2. De oplever en hverdag, hvor de er bestemmende omkring deres eget liv, og at de får den hjælp, som der er behov for.**Anbefaling:**Ingen |

**Samtale med pårørende**

|  |
| --- |
| **Emne:** Tilfredshedsafdækning |
| **Boligen:** Pårørende 1:Fin bolig med god plads og der er 2 værelser.Pårørende 2: Fin bolig og der er god plads til at have egne møbler med. Dækker behovet.**Hverdagen:** Pårørende 1: Min svigermor deltager i mange aktiviteter og er glad for dette. Giver udtryk for at have en god hverdag.Pårørende 2: Har indtryk af at han har en god hverdag – vil ikke være med i fællesskabet men er tryg og giver udtryk for at være glad for at være her.**Forplejningen:** Pårørende 1: Beboer laver selv mad, og kan fortsat overskue enkelte retter. Vi vejer hende og vi holder øje med hvad der forsvinder fra køleskabet for vi handler ind.Pårørende 2: Er ikke så begejstret for den varme mad. Ved det er andre muligheder.**Medarbejderne:** Pårørende 1: De er super dygtige og ser så søde og hjælpsomme og svigermor har stor tiltro til dem. Pårørende 2: De er flinke og imødekommende.**Den hjælp der ydes:** Pårørende 1: Får den hjælp hun har behov for. Personalet er opmærksomme på at hendes behov ændrer sig, og medarbejderne stikker altid hovedet ind til hende når de går forbi.Pårørende 2: Har indtryk af at han får den hjælp han har behov for. **Omgangstonen:** Pårørende 1: Den er god og de er så søde og venlige. Pårørende 2: Der er en fin omgangstone.**Indflydelse på egen hverdag:** Pårørende 1: Hun kan bestemme ligeså meget hun vil, men har en oplevelse af at hun sidder og venter på at medarbejderne kommer og siger at nu skal du spise. Hun kan selv bestemme hvornår hun vil gå i seng, og stå op, hvad hun spiser, og det er vores indtryk at hun selv bestemmer i sin hverdag.Pårørende 2: Han bestemmer helt selv i sin hverdag.**Tilsynets bemærkninger:** Det er Tilsynets opfattelse efter samtale med 2 pårørende, at de er tilfredse med tilbuddet på Lunden 2. Der er mange aktiviteter, og personalet er dygtige og imødekommende.**Anbefaling:**Ingen |

**Rundgang på stedet**

|  |
| --- |
| **Emne:** Tilbuddets fysiske rammer (samtale og observation) |
| Observationer: Lunden 2 består af indvendige boliger og udvendige boliger. De indvendige boliger i hovedbygningen har adgang til fælles gangarealer og er tæt på medarbejdernes kontor og opholdssted. De udvendige boliger er som rækkehuse placeret et stykke fra hovedbygningen. De indvendige gangarealer fremstod fint rengjorte. Der er som sådan ikke fælles opholdsarealer, men der benyttes et serviceareal som café, hvor mange af beboerne spiser deres varme mad. Dette lokale fremstår lyst og venligt.Lejlighederne inde er store 2-værelses lejligheder, med køkken, stue og soveværelse samt stort badeværelse. Udvendigt har mange af lejlighederne et lille bryggers, entre, køkken, stue, soveværelse og badeværelse.Tilsynets bemærkninger: Tilsynet finder, at lejlighederne på Lunden 2 er store og velfungerende, men bemærker også, at det betyder, at der ikke er plads til fælles opholdsrum for beboerne.Anbefaling:Ingen |

**Samlet indtryk**

|  |
| --- |
| Det er Tilsynets oplevelse, at Lunden kender og bruger gode faglige metoder i deres arbejde. Der er mange aktiviteter. Beboerne inddrages i stedets hverdag gennem beboermøder og Beboer- og Familieråd, og der er en opleves af selvbestemmelse på stedet.Tilsynet har desuden givet anledning til at udtale, at beboerne får den hjælp de har ret til og behov for, set i forhold til serviceloven og de gældende kvalitetsstandarder i kommunen.Der er i forbindelse med tilsynet giver følgende anbefalinger:* Tilsynets anbefaler at der laves en handleplan for at sikre implementering af det retningsgivende dokument om den sidste tid. Handleplanen skal være tilsynet i hænde senest d. 13. oktober 2023.
* Tilsynet anbefaler, at der sættes fokus på journalføringen, således at beboerjournalen fremstår opdateret og overskuelig.

**Ved tilsynet har medvirket:** **Leder Natasja Dellgren****2 medarbejdere****2 beboere****2 pårørende****Fra Tilsynsenheden:** Myndighedskonsulent Mette MarkerFaglig konsulent Heidi Knudsen |

**Ledelsens bemærkninger**

|  |
| --- |
| **Emne:** Ledelsens kommentar til rapporten |
| Det er med stor tilfredshed fra ledelses side at læse at beboerne som bor i Blommelunden, oplever en god og ordentlig tone samt oplever at have medbestemmelse over sit eget liv. Det er endvidere også med stor glæde at læse, at medarbejderne arbejder med værdighed i deres relationer med beboerne, samt understøtter deres mulighed for at bevare deres funktionsniveau i hverdagen. Vi arbejder med det retningsgivende dokument for den sidste tid, både gennem beboer- og familie råd, men også med medarbejderne som en løbende proces for at  beboerne på Lunden kan opleve værdighed, medbestemmelse og omsorg ved livets afslutning. Der vil blive udfærdiget en handleplan på området, som sendes til tilsynsførende inden d. 13/10-23. Medarbejderne på Lunden er i gang med en længerevarende proces i re- implementering af FS3, med særlig fokus på den lovpligtige sundhedsfaglige journalføring, og det forventes fra ledelsesside at vores journalføring på Lunden 2 i 2024 lever op til de krav der forventes. |